b"\n_START_ARTICLE_\nTrobada de motos cl\xc3\xa0ssiques de muntanya de Perafita\n_START_SECTION_\nHist\xc3\xb2ria\n_START_PARAGRAPH_\nLa idea de convocar una trobada d'aquestes caracter\xc3\xadstiques se li acud\xc3\xad a Dami\xc3\xa0 Picas, diverses vegades campi\xc3\xb3 de la Copa Catalana de Trial de Cl\xc3\xa0ssiques Pre'72. La Bultacada es mantingu\xc3\xa9 anualment fins que al juliol de 2014, malgrat haver-ne convocat inicialment la XXIa edici\xc3\xb3, els organitzadors varen decidir anul\xc2\xb7lar-la i cancel\xc2\xb7lar definitivament l'esdeveniment empesos per l'evoluci\xc3\xb3 dels requeriments administratius i la normativa legal, cada cop m\xc3\xa9s restrictiva pel que fa a la documentaci\xc3\xb3 i assegurances necess\xc3\xa0ries.\n_START_SECTION_\nActivitats\n_START_PARAGRAPH_\nEl centre neur\xc3\xa0lgic de l'esdeveniment era el pavell\xc3\xb3 perafitenc, on a primera hora del diumenge assenyalat s'hi concentraven habitualment al voltant de 300 motos. Durant el dia hi havia diverses activitats, entre les quals un recorregut en grup per camins de muntanya dels voltants del municipi. Un cop tornats al pavell\xc3\xb3 -on s'hi oferia esmorzar comunitari amb seques i botifarra- hi havia competicions d'exhibici\xc3\xb3, tant d'enduro (prova cronometrada en circuit tancat) com de trial. Tamb\xc3\xa9 es muntava una zona comercial on els visitants podien trobar una gran gamma d'accessoris."